Méretes zakóval búcsúzott a magyar csapat a BL-től
A Berettyóújfalu futsalcsapata 6-0-ra kapott ki a Baku Unitedtől szombaton.
A héten a Bajnokok Ligájának is beillő UEFA Futsal Cup barcelonai elitkörében vitézkedett a Berettyóújfalu, amely korábban a házigazda Barcelonától, majd a Lokomotiv Harkivtól is kikapott, így biztossá vált, hogy nem jut be a legjobb 16 közé.

A szép búcsú sem jött össze, szombaton ugyanis a Baku United 6-0-ra verte a magyar csapatot. Az angol együttes mind a két félidőben lőtt hármat.

Az elitkör négy négyes csoportjából az első helyezettek jutnak tovább.

Eredmény – UEFA Futsal Cup, elitkör, 3. forduló

Baku United (angol) – Berettyóújfalu 6-0 (3-0)
Foci